
 28.1.2022
 BG
 Официален вестник на Европейския съюз
 L 19/7
 РЕГЛАМЕНТ ЗА ИЗПЪЛНЕНИЕ (ЕС) 2022/113 НА СЪВЕТА
 от 27 януари 2022 година
 за прилагане на Регламент (ЕС) No 101/2011 относно ограничителни мерки, насочени срещу определени лица, образувания и органи с оглед на положението в Тунис
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 101/2011 на Съвета от 4 февруари 2011 г. относно ограничителни мерки, насочени срещу определени лица, образувания и органи с оглед на положението в Тунис (1), и по-специално член 12 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 4 февруари 2011 г. Съветът прие Регламент (ЕС) No 101/2011.
 (2)
 Въз основа на направения преглед информацията в приложение I към същия регламент във връзка с изложението на мотивите следва да бъде изменена за три лица, a за седем лица следва да бъде изменена информацията, свързана с упражняването на правата на защитата и правото на ефективна съдебна защита съгласно правото на Тунис.
 (3)
 Поради това приложение I към Регламент (ЕС) 101/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 101/2011 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 януари 2022 година.
 За Съвета
 Председател
 J.-Y. LE DRIAN
 (1) ОВ L 31, 5.2.2011 г., стр. 1.
 ПРИЛОЖЕНИЕ
 Приложение I към Регламент (ЕС) No 101/2011 се изменя, както следва:
 i)
 Следните вписвания в раздел „А. Списък на лицата и образуванията, посочени в член 2“ се заменят със следното:
 Име
 Идентификационни данни
 Основания
 „7.
 Halima Bent Zine El Abidine Ben Haj Hamda BEN ALI
 Гражданство: тунизийско
 Място на раждане: гр. Тунис, Тунис
 Дата на раждане: 17 юли 1992 г.
 Последен известен адрес: Президентски дворец, гр. Тунис, Тунис
 Лична карта No: 09006300
 Издаваща държава: Тунис
 Пол: женски
 Друга информация: дъщеря на Leïla TRABELSI
 Лице, срещу което се води съдебно производство или тече процес по отнемане на имущество след окончателно съдебно решение на тунизийските власти във връзка със съучастие в присвояване на публични средства от лице на публична длъжност, съучастие в злоупотреба със служебно положение от лице на публична длъжност с цел извличане на облаги за трето лице и причиняване на вреди на администрацията и оказване на неправомерно влияние върху лице на публична длъжност с цел пряко или косвено получаване на облаги за друго лице и което е свързано с Leila Trabelsi (No 2).
 29.
 Ghazoua Bent Zine El Abidine Ben Haj Hamda BEN ALI
 Гражданство: тунизийско
 Място на раждане: Le Bardo
 Дата на раждане: 8 март 1963 г.
 Последен известен адрес: 49 avenue Habib Bourguiba — Carthage
 Лична карта No: 00589758
 Издаваща държава: Тунис
 Пол: женски
 Друга информация: лекар, дъщеря на Naïma EL KEFI, омъжена за Slim